
Selam alejkum!


prije izvjesnog vremena slučajno sam u muževoj jakni našla telefon za koji nisam znala. Kad sam ga otvorila i pogledala slike, doživjela sam šok u pravom smislu riječi: vidjela sam slike obnažene žene. Kad sam ga upitala ko je to, rekao mi je da je to neka njegova bivša “djevojka” koju je trebao vjenčati i da u zadnje vrijeme kontaktiraju te da mu je ona poslala te slike, a i on njoj. Viđali su se i razgovarali na telefon i izgleda da su imali “tjelesne kontakte”!


Stupila sam u kontakt s tom ženom i ona mi je sve priznala i potvrdila da su to njene slike. Mene zanima kakav je šerijatski stav po tom pitanju i šta mi je najbolje da uradim? Ja želim samo Allahovo zadovoljstvo i da On bude zadovoljan! Da vas Allah nagradi na oba svijeta, inšallah, i očekujem vaš odgovor.


* 
* 
* 
* 
* 
* 
* 

 
Moj muž ima kontakt sa bivšom djevojkom

Ve alejkumus-selam!


Shodno činjenicama koje ste naveli, vaš je muž počinio veliki grijeh i prijestup koji vama daje pravo na razvod braka. Da li ćete mu oprostiti ili ne, to je vaša odluka: ukoliko smatrate da možete da mu oprostite i da će se on iskreno pokajati, da vas neće varati i da će vaša bračna zajednica moći opstati u duhu bračne harmonije, onda bi to bilo pohvalno, ali ukoliko smatrate da mu nećete moći oprostiti i da postoji sumnja u njegovo iskreno pokajanje te da vaš bračni život neće biti u harmoniji, već u svađi, onda je bolje da se rastanete i da svako osnuje novu bračnu zajednicu na zdravim odnosima. Allah najbolje zna!


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice <http://www.n-um.com>


